དེ་འདྲ་ཞིག་བྱུང་བ་ཡིན་ན།ཕ་སྤྲེལ་རྒན་བྱང་ཆུབ་སེམས་དཔའ་དང༌།མ་བྲག་སྲིན་མོ་ནས་བརྒྱུད་པའི་མི་རིགས་འཛམ་གླིང་ཡང་ཐོག་ལ་སྡོད་མཁན་བོད་མི་རིགས་ཀྱི་རིག་གཞུང་བཟང་པོ་འདི་དག་གིས་བོད་མི་རང་ཉིད་ལ་ཁེ་ཕན་ཐོབ་ཐུབ་པས་མ་ཚད།ཧི་མ་ལ་ཡའི་རི་རྒྱུད་ཀྱི་ས་ཁུལ་དང༌།སོག་པོ་ཕྱི་ནང༌།ཡང་སྒོས་རྒྱ་མི་རིགས་མང་པོ་ཞིག་ལ་ང་ཚོས་ཕན་ཐོགས་བྱེད་ཐུབ་པ་ཡོང་གི་རེད།དེ་ཙམ་དུ་མ་ཟད།འཛམ་གླིང་སྤྱི་ལ་ཡང་ང་རང་ཚོ་བོད་ཀྱི་ཆོས་དང་རིག་གཞུང་འདི་དག་གི་ཐོག་ནས་གང་ལ་གང་འཚམ་གྱིས་ཞབས་འདེགས་བསྒྲུབ་ཐུབ་པའི་ནུས་པ་ཡོད་པ་རེད།